รัฐบาลไทย-ข่าวทำเนียบรัฐบาล-“เฉลิมชัย” ลงพื้นที่ติดตามความคืบหน้าโครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา
วันศุกร์ที่ 20 ธันวาคม 2562
“เฉลิมชัย” ลงพื้นที่ติดตามความคืบหน้าโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา
“เฉลิมชัย” ลงพื้นที่ติดตามความคืบหน้าโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา หวังช่วยเพิ่มปริมาณน้ําต้นทุน เพิ่มศักยภาพและความมั่นคงของน้ํา และบรรเทาอุทกภัยในเขตตัวเมืองเชียงใหม่
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ติดตามความคืบหน้าโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา ณ บริเวณจุดก่อสร้างอุโมงค์ส่งน้ําช่วงแม่แตง – แม่งัด สัญญาที่ 1 อําเภอแม่ริม จังหวัดเชียงใหม่ ว่า กระทรวงเกษตรและสหกรณ์ โดยกรมชลประทาน ได้ดําเนินการพัฒนาแหล่งน้ําขนาดใหญ่ในลุ่มน้ําปิง โดยการก่อสร้างอาคารชลประทานในลําน้ําสาขาของแม่น้ําปิง เพื่อใช้เป็นแหล่งสํารองน้ําต้นทุนสําหรับการอุปโภคบริโภค และสนับสนุนน้ําเพื่อการเกษตรในพื้นที่ลุ่มน้ําแม่ปิง อาทิ ฝายแม่แตงและระบบส่งน้ํา ส่งน้ําให้พื้นที่ชลประทานกว่า 148,000 ไร่ เขื่อนแม่งัดสมบูรณ์ชล สามารถเก็บกักน้ําได้สูงสุดประมาณ 256 ล้าน ลบ.ม. ส่งน้ําให้พื้นที่ชลประทานกว่า 188,000 ไร่ เขื่อนแม่กวงอุดมธาราและระบบส่งน้ํา เก็บกักน้ําได้สูงสุดประมาณ 263 ล้าน ลบ.ม. ส่งน้ําให้พื้นที่ชลประทานกว่า 175,000 ไร่ แต่เนื่องจากปัจจุบันในพื้นที่จังหวัดเชียงใหม่และลําพูนมีการขยายตัวของเมืองและประชากรเพิ่มมากขึ้น ประกอบกับสภาพอากาศที่เปลี่ยนแปลงทําให้น้ําต้นทุนมีปริมาณน้อยลง คณะรัฐมนตรีจึงมีมติ เมื่อวันที่ 26 เมษายน 2554 ให้กรมชลประทานดําเนินการโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา จังหวัดเชียงใหม่ เพื่อนําปริมาณน้ําส่วนเกินในช่วงฤดูฝนของลุ่มน้ําแม่แตง ไปเก็บไว้ในเขื่อนแม่งัดสมบูรณ์ชล ก่อนจะส่งน้ําผ่านอุโมงค์ต่อไปยังเขื่อนแม่กวงอุดมธารา เพื่อเพิ่มปริมาณน้ําให้กับเขื่อนแม่กวงอุดมธารา อีกทั้งยังเป็นการนําน้ําส่วนเกินในฤดูฝนมาใช้ให้เกิดประโยชน์สูงสุดด้วย
นายเฉลิมชัย กล่าวต่อไปว่า หากดําเนินการก่อสร้างโครงการดังกล่าวแล้วเสร็จ จะสามารถเพิ่มปริมาณน้ําต้นทุนของอ่างเก็บน้ําเขื่อนแม่กวงอุดมธารา ได้เฉลี่ยปีละประมาณ 160 ล้าน ลบ.ม. ช่วยเพิ่มศักยภาพและความมั่นคงของน้ําให้กับเขื่อนแม่กวงอุดมธารา ซึ่งจะทําให้การจัดสรรน้ําให้ทุกภาคส่วนอย่างเท่าเทียมกัน นอกจากนี้ ยังจะช่วยบรรเทาอุทกภัยในเขตตัวเมืองเชียงใหม่ ได้ประมาณร้อยละ 70 เพิ่มประสิทธิภาพการส่งน้ําในเขตพื้นที่ชลประทานได้กว่า 175,000 ไร่ เพิ่มพื้นที่การเพาะปลูกในช่วงฤดูแล้งในเขตชลประทานของโครงการส่งน้ําและบํารุงรักษาเขื่อนแม่กวงอุดมธาราจาก 17,060 ไร่ เป็น 76,129 ไร่ และสามารถส่งน้ําไปช่วยพื้นที่ชลประทานของโครงการส่งน้ําและบํารุงรักษาแม่แตงได้อีกกว่า 25 ล้าน ลบ.ม./ปี เพิ่มพื้นที่การเพาะปลูกในช่วงฤดูแล้งของโครงการฯ แม่แตงได้อีกกว่า 14,000 ไร่ นอกจากนี้ ยังช่วยเพิ่มประสิทธิภาพการบริหารจัดการน้ําลุ่มน้ําปิงตอนบนได้ดียิ่งขึ้น เป็นการลดความเสียหายที่อาจเกิดขึ้นในช่วงฤดูน้ําหลาก
“โครงการประตูระบายน้ําคืบหน้าไปกว่า 50% ซึ่งจะสามารถช่วยในกาชะลอน้ําที่จะลงไปสู่แม่น้ําปิงได้ และเมื่อประตูระบายน้ําและท่อส่งน้ําแล้วเสร็จ จะสามารถนําน้ําส่วนเกินไปเขื่อนแม่งัดและส่งไปเขื่อนแม่กวงอีกทอดหนึ่ง ขณะนี้การดําเนินการในสัญญาระยะแรก จํานวน 13 กิโลเมตร คืบหน้าไปมาก ส่วนสัญญาระยะที่ 2 ได้มอบหมายให้กรมชลประทานเร่งรัดดําเนินการ คาดว่าปลายปี 2564 จะเห็นผลสําเร็จได้ นอกจากนี้ หากเกินน้ํามากกว่าปกติ จะสามารถช่วยชะลอน้ําและกักเก็บน้ําได้” นายเฉลิมชัย กล่าว
ด้าน นายประพิศ จันทร์มา รองอธิบดีกรมชลประทาน เปิดเผยว่า สําหรับโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา จังหวัดเชียงใหม่ มีลักษณะเป็นการก่อสร้างอุโมงค์ส่งน้ําในชั้นหิน โดยการขุดเจาะและระเบิดอุโมงค์ความยาวรวม 49 กิโลเมตร เชื่อมระหว่าง ประตูระบายน้ําแม่ตะมาน (ลําน้ําแม่แตง) - เขื่อนแม่งัดสมบูรณ์ชล – เขื่อนแม่กวงอุดมธารา โดยภาพรวมความก้าวหน้างานก่อสร้างของทั้งโครงการฯ ประมาณร้อยละ 42 โดยแบ่งการก่อสร้างเป็น 2 ช่วง จํานวน 4 สัญญา ได้แก่ อุโมงค์ส่งน้ําช่วงแม่แตง – แม่งัด สัญญาที่ 1 ปัจจุบันดําเนินการไปแล้วกว่าร้อยละ 51 และสัญญาที่ 2 ปัจจุบันดําเนินการไปแล้วกว่าร้อยละ 18 , อุโมงค์ส่งน้ําช่วงแม่งัด – แม่กวง สัญญาที่ 1 ปัจจุบันดําเนินการไปแล้วกว่าร้อยละ 23 และสัญญาที่ 2 ปัจจุบันดําเนินการไปแล้วกว่าร้อยละ 80 ซึ่งกรมชลประทานจะเร่งรัดงานก่อสร้างให้แล้วเสร็จตามสัญญาโดยเร็วต่อไป
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai